Ir-Regolament tal-Kunsill (KEE) Nru 1440/80
tat-30 ta’ Mejju 1980
li għandu x’jaqsam mal-konklużjoni tal-Ftehim tal-Koperazzjoni bejn il-Komunità Ekonomika Ewropea u l-Indoneżja, il-Malasja, il-Filippini, Singapor u t-Tajlandja - pajjiżi membri fl-Assoċazzjoni tan-Nazzjonijiet tax-Xlokk ta’ l-Asja
IL-KUNSILL TAL-KOMUNITAJIET EWROPEJ,
Wara li kunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikoli 113 u 235 tiegħu,
Wara li kunsidra l-proposta tal-Kummissjoni,
Wara li kunsidra l-opinjoni tal-Parlament Ewropew [1],
Billi l-konkluzzjoni tal-Ftehim tal-koperazzjoni bejn il-Komunità Ekonomika Ewropea u l-Indoneżja, l-Malasja, l-Filippini, Singapor u t-Tajlandja - pajjiżi membri fl-Assoċazzjoni tan-Nazzjonijiet tax-Xlokk ta’ l-Asja, tidher neċessarja biex jintlaħqu l-iskopijiet tal-Komunità fl-isfera ta’ relazzjonijet ekonomiċi externi; billi ċerti forom tal-koperazzjoni ekonomika kif impinġija fil-Ftehim jaqbżu l-poteri ta’ l-azzjoni speċifikata fl-isfera tal-politika kummerċjali komuni,
ADOTTA DAN IR-REGOLAMENT:
Artikolu 1
Il-Ftehim tal-Koperazzjoni bejn il-Komunità Ekonomika Ewropea u l-Indoneżja, l-Malasja, l-Filippini, Singapor u t-Tajlandja - pajjiżi membri fl-Assoċazzjoni tan-Nazzjonijiet tax-Xlokk ta’ l-Asja, hu hawnhekk approvat f’isem il-Komunità.
It-test ta’ dan il-Ftehim hu mehmuż ma’ dan ir-Regolament.
Artikolu 2
Il-President tal-Kunsill għandu jagħti n-notifikazzjoni prevvista fl-Artikolu 8 ta’ dan il-Ftehim [2].
Artikolu 3
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-30 ta’ Mejju 1980.